Hop-tu-Naa

She feailley Celtiagh ta goll er kelloorey ayns Mannin er 31 Jerrey Fouyir eh **Hop-tu-Naa**. T'eh kelloorey yn feailley Celtiagh tradishoonagh Samhain, toshiaght y gheuree. T'eh er credjal dy nee eshyn y tradishoon gyn brishey shinney ayns Mannin.

## Bun-ocklaght
Ta'n enmys *Hop-tu-naa* çheet ass arrane Gaelgagh Manninagh t'er ny ghoaill car yn eailley as eh goaill stiagh ny focklyn shen myr aaraa; shimmey lheid jeh sheeanyn shen ta ry-gheddyn mastey ny Gaeil.

## Tradishoonyn
Ayns Mannin jiu, shimmey possan sleih ta goaill arraneyn Hop-tu-Naa "mastey ny thieyn" (as eh çheet dy tradishoonagh er farkaghtyn goll voish thie dys thie jannoo aghinyn er giootyn; ta lheid dy chaayneyderyn shen ta goll "mastey ny thieyn" ry-akin marish londeyryn napinagh 'sy noaskeeal *[[The Deemster]]* liorish Hall Caine. Chammah's shen, shimmey taghyrtyn as cooishyn Hop-tu-Naa ayn harrish Mannin dagh blein, goaill stiagh yl-chloiaghyn as co-hirraghyn son grainnaghey napinyn as goaill arraneyn tradishoonagh. Chammah as ny taghyrtyn ayns boodeeyssyn ynnydagh, ta Thie Tashtee Çheerey Ashoonagh ayns Creneash cuirrey cruinnaght son yn arrane tradishoonagh y ynsaghey as cooney y chur da sleih napinyn y ghrainnaghey.

### Londeyryn napin
Ayns Hop-tu-Naa noa-emshiragh, ta paitçhyn coamrey as goll voish thie dys thie geiyrt er miljanyn ny argid myr giootyn. Ta ny paitçhyn ceau londeyryn "napin" as goaill arraneyn Hop-tu-Naa. Shimmey sorçh eigsoylagh dy ghrainney napinyn ry-gheddyn as ad jeerit er troa shassoo yn napin as aght ny jesheenyssyn. T'eh er credjal nagh vel londeyryn napin ny shinney na toshiaght y 19oo eash, myr cha row yn losserey ry-gheddyn er yn ellan agh voish yn eash hie roish. Ayns ny shen laaghyn, hug ny paitçhyn bunyn ny napinyn lioroosyn as woaill ad dorryssyn ny deiney dob argid y chur dauesyn ayns cummey shendeeagh "Click ny Cair". S'liklee nagh vel y cliaghtey shen cooilleeinit foast.

### Daunse
Hie daunse Hop-tu-Naa er ny haglym ec  Mona Douglas as Leighton Stowell. V'eh er credjal dy ren cubbylyn daunsey trooid ny straidyn er oie Hop-tu-Naa as ad ceau londeyryn napin. She daunse cosheeaght neuchramp da piyryn daunseyryn ta goaill ymmyd jeh'n cheim reel Manninagh as covestey d'arcyn nyn lomarcyn. Ta'n daunse shoh goll er ynsaghey ayns ram scoillyn ayns Mannin car mee Yerrey Fouyir dagh blein, as t'eh goll er cliaghtey ec ram jeh ny cooishyn Hop-tu-Naa harrish yn ellan.

### Faaishnagh
Ta fir jeh ny custymyn shonney cosoylagh rish adsyn ta kianglt nish rish Blein Noa Yerrey Gheuree. She traa da fadeyrys, faaishnys emshir, as faaishlaght v'ayn. Ec jerrey yn oie, va leoie yn aile jeant rea er y çhiollagh son cowrey coshey y gheddyn. Y moghrey ny yei, my row yn cowrey coshey pointeil ayns troa yn dorrys, beagh fer ny ben 'sy thie er raad y vaaish, agh my row yn cowrey coshey pointeil stiagh, she cowrey ruggyree v'ayn.

Va berreen enmyssit Soddag Valloo jeant; ren ad cur "balloo" er y verreeyn er-yn-oyr dy row eh jeant as eeit 'sy tostid. Ren mraane aegey as caillinyn ny berreenyn shen er smarageyn y çhiollagh, hoshiaght mestey ny mynayrnyn (flooyr, oohyn, bleaystyn ooh, sooie, as sollan) as teastney yn teayst. Va'n verreen rheynnit magh as eeit 'sy tostid, gyn fockle, as hie dagh peiagh dys y lhiabbagh goll gour nyn drommey as ad jerkal dy bee soylley jeh nyn sheshee ry-akin ayns ny h-ashlishyn oc. My row yn fer sheshee ayn, darragh eh jough ushtey dauesyn.

Va aghtyn faaishnagh elley ry-gheddyn, goaill stiagh skeddan saillit y gheid voish naboo as eh y rostey harrish aile, y ee 'sy tostid, as goll dys y lhiabbagh; ny ushtey y reill 'sy veeal as grineen sollan ayns dagh laue as t'ou geaishtagh rish cohaggloo naboo; beagh y chied ennym loayrit ec y naboo ennym dty heshey ry-heet.

### Bee tradishoonagh
Ta bee Hop-tu-Naa goaill stiagh mrastyr: praaseyn, pesmadyn as eeast mestit as lahnit ry-cheilley lesh eem. Veagh fooillee faagit çheumooie marish crockanyn d'ushtey da ny deiney shee. Va taffee jeant chammah ass shugyr as ushtey myr roortys co-chadjin er fastyr Hop-tu-Naa.

## Arraneyn

### Arrane Hop-tu-Naa

## Jallooyn jeh napinyn grainnit Hop-tu-naa

Hop-tu-naa turnip with witch and cat.jpg
Turnip carved with hop-tu-naa.jpg
Hop-tu-naa turnip carving of town.jpg
Hop-tu-naa turnip with face.jpg
Hop tu Naa turnip and child.jpg
Hop-tu-naa turnip with witch.jpg
Hop tu Naa turnip.jpg
Hop-tu-naa turnip decoration - cottage.jpg
Carved Hop-tu-naa turnip.jpg
Hop-tu-naa turnip decoration - cat.jpg
Hop-tu-naa turnip decoration - castle.jpg
Hop-tu-naa carved on turnip.jpg
Hop tu Naa turnip by Pauline Kneen.jpg
Hop tu Naa turnip by Nick Saunders.jpg
Hop tu Naa turnip by Alfie Hoult.jpg
Hop tu Naa turnips by Jane Oates.jpg
Hop tu Naa turnip carvings by Pauline Kneen.jpg
Hop tu Naa turnips carved by Stephanie Begbie.jpg
Hop tu Naa turnip carving by Sarah Karran Hudson.jpg
Hop tu Naa turnip lantern by Ellen Kneen 2019.jpg


## Jeeagh er neesht
* Kalan Gwav
* Calan Gaeaf
* Oie Houney
* Hogmanay
* Samhain

## Imraaghyn

## Kianglaghyn magh
* Fys as caaghyn Hop-tu-Naa voish Culture Vannin
* ''Hop-tu-naa turnip carving'', feeshan giare ta ceau soilshey er napin Phurt ny h-Inshey
* Recortyssaghyn arraneyn ta kianglt rish Hop-tu-Naa
* Cloie daunse Hop-tu-Naa